open-index/open-wikipedia-markdown huggingface dataset:
Տափաստանում

**«Տափաստանում»** (), 1950 թվականի խորհրդային գեղարվեստական լիամետրաժ գունավոր ֆիլմ, որը նկարահանել են ռեժիսորներ Բորիս Բունեևը և Անատոլի Ուլյանցևը Մ. Գորկու անվան կինոստուդիայում Պյոտր Պավլենկոյի «Տափաստանային արև» () վիպակի հիման վրա։ ԽՍՀՄ էկրաններին հայտնվել է 1951 թվականի մարտի 23-ին։

## Սյուժե
Պիոներ Սերյոժա Եմելյանովը, որը նախկինում երբեք չի եղել տափաստանում, վարորդ հոր հետ գնում է բերքահավաքի։ Կոլտնտեսության կյանքի՝ որպես ահավոր ձանձրալի ու ավելորդ երևույթի մասին նրա նախկին պատկերացումները փոխվում են կատարված աշխատանքի տպավորության շնորհիվ, և տղան մեծ տխրությամբ է բաժանվում տափաստանից ու բնությունից, որը նա սիրել է ամբողջ կյանքի համար։

## Դերերում
* Բորիս Ելիսեև – *Սերյոժա
* Անդրեյ Տարասով – *Յաշա
* Նատալյա Զաշչիպինա – *Օլյա
* Վլադիմիր Ֆեոկտիստով – *Ժենյա
* Անատոլի Կերբի – *Սենյա
* Յուրի Կոնոնով – *Ալյոշա
* Մարկ Բեռնես – *Եմելյանով, Սերյոժայի հայրը
* Վսեվոլոդ Սանաև – *Տուժիկով, շրջկոմի քարտուղար
* Պավել Վոլկով – * Անիսիմ Իվանովիչ, կոլտնտեսության նախագահ
* Յուրի Սարանցև – *Կոլյա Սեմյոնով, կուսկազմակերպիչ
* Վալենտինա Տելեգինա – *մորաքույր Նյուսյա
* Եկատերինա Սավինովա – *կոմբայնավար (լուսագրերում նշված չէ)
* Գեորգի Միլար – ''ջրկիր (լուսագրերում նշված չէ)

## Նկարահանող խումբ
* Սցենարի հեղինակ՝ Ալեքսանդր Գալիչ
* Ռեժիսորներ՝ Բորիս Բունեև, Անատոլի Ուլյանցև
* Օպերատոր՝ Լեոնիդ Դուլցև
* Նկարիչ՝ Դավիթ Վինիցկի
* Կոմպոզիտոր՝ Անատոլի Լեպին
* Հնչյունային օպերատոր՝ Դմիտրի Բելևիչ
* Երգերի տեքստի հեղինակ՝ Ալեքսանդր Գալիչ
* Դիրիժոր՝ Գրիգորի Գամբուրգ
* Ֆիլմի տնօրեն՝ Նաթան Հոֆման

«Дорожная» երգը («Городов в России много и дорог красивых много, и людей хороших много — всех их надо повидать…», «Ռուսաստանում շատ քաղաքներ կան, և շատ գեղեցիկ ճանապարհներ կան, և շատ լավ մարդիկ կան, նրանց բոլորին պետք է տեսնել...») կատարում է Մարկ Բեռնեսը։

## Ծանոթագրություններ

## Գրականություն
* 

## Արտաքին հղումներ
* Մաքսիմ Գորկու անվան կինոստուդիա
* «Տափաստանում» ֆիլմը Յութուբում 

Կատեգորիա:1950 ֆիլմեր
Կատեգորիա:1950-ականների ռուսերեն ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Գարնանային հոգսեր

**«Գարնանային հոգսեր»** (), խորհրդային գեղարվեստական կատակերգական ֆիլմ, որը նկարահանել է ռեժիսոր Յան Ֆրիդը «Լենֆիլմ» կինոստուդիայում։ Պրեմիերան կայացել է 1964 թվականի սեպտեմբերի 13-ին։

## Սյուժե
Երիտասարդ Ժենյան, որը մասնագիտությամբ այգեպան է, ուղարկվում է աշխատելու գործարանում և վճռական է տրամադրված՝ արտադրությունից զերծ ամբողջ տարածքը վերածելու ծաղկող պարտեզի։ Գործարանի աշխատողները համակրում են Ժենյային, իսկ նրան սիրահարված վարորդ Սերգեյը յուրովի է օգնում նրա երազանքների իրականացմանը։ Հերոսները վիճում են, հաշտվում և նույնիսկ բաժանվում, բայց կարճ ժամանակով։

## Դերերում
* Թամարա Կորոլյուկ - Ժենյա
* Վլադիմիր Տրեշալով - Սերգեյ
* Նիկոլայ Կրյուչկով - Իվան Իվանովիչ
* Ալեքսանդր Բորիսով - Ժենյայի հայրը
* Գեորգի Վիցին - քեռի Պուդյա
* Ստանիսլավ Սոկոլով - Վոլոդյա
* Ալեքսանդր Լենկով - Ռադիկ
* Սվետլանա Դիկ - Կլավա
* Գելի Սիսոև - Կոստյա
* Գեորգի Սվետլանի - քեռի Միշա

## Նկարահանող խումբ
* Սցենարի հեղինակ՝ Էդուարդ Շիմ
* Բեմադրությունը՝ Յան Ֆրիդի
* Ռեժիսոր՝ Մաքսիմ Ռուֆ
* Օպերատորներ՝ Վյաչեսլավ Ֆաստովիչ, Ա. Սիսոև
* Կոմպոզիտոր՝ Վասիլի Սոլովյով-Սեդոյ
* Երգերի տեքստի հեղինակ՝ Միխայիլ Մատուսովսկի
* Մոնտաժող՝ Վալենտինա Միրոնովա
* Ֆիլմի տնօրեն՝ Կ. Կլադովիկովա

## Ծանոթագրություններ

## Արտաքին հղումներ
* «Գարնանային հոգսեր» ֆիլմը Յութուբում

Կատեգորիա:Խորհրդային ֆիլմեր
Կատեգորիա:1964 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Յան Ֆրիդի ֆիլմեր
Կատեգորիա:Խորհրդային կինոկատակերգություններ
Կատեգորիա:Բնօրինակում անաղբյուր հոդվածներ
Ամեն ինչ լավ կլինի (ֆիլմ, 1995)

**«Ամեն ինչ լավ կլինի»** (), ռուսական գեղարվեստական ֆիլմ, որը նկարահանել է ռեժիսոր Դմիտրի Աստրախանը 1995 թվականին։

## Սյուժե
Գավառական քաղաքի հին աշխատանքային հանրակացարանում հանգիստ և հավասարակշռված առօրյայում բուռն փոփոխություններ են սպասվում ինչպես ֆիլմի գլխավոր հերոսների՝ Օլյայի, Պետյայի և Կոլյայի, այնպես էլ հանրակացարանի բնակիչների կյանքում։ Ամեն ինչ սկսվում է Նիկոլայի բանակից վերադառնալով. նա պատրաստվում է ամուսնանալ իրեն սպասող Օլյայի հետ։ Միևնույն ժամանակ, գործարար Կոնստանտին Վասիլևիչ Սմիռնովը, որը ժամանակին ապրել է այդ հանրակացարանում, գալիս է քաղաք։ Բնականաբար, նա չի կարող չայցելել իր առաջին սիրուն (Կոլյայի մայրը)։ Կոնստանտին Վասիլևիչի որդին՝ Պետյան, որը երիտասարդ հանճար է և Նոբելյան մրցանակակիր, սիրահարվում է Նիկոլայի հարսնացուին և արժանանում փոխադարձ զգացմունքների։ Օլյայի համար ցավալիորեն դժվար է ընտրություն կատարել փեսացուի օգտին։ Օլյայի և Նիկոլայի ամուսնությունից հետո Պետյան գալիս է տոնակատարությանը՝ երիտասարդներին երջանկություն մաղթելու, և հեռանում է Օլյայի հետ միասին։ Օլյան և Պետյան երջանիկ ապրում են արտերկրում, իսկ Կոլյան աշխատանքի է անցնում գործարանում։

Ֆիլմը հեռուստատեսությամբ հեռարձակվել է երկու տարբերակով՝ երկու մասից բաղկացած (ի սկզբանե) և մեկ մասից բաղկացած։ Կրճատված տարբերակում հանված են որոշ սյուժետային գծեր, որոնք կարող են ամբողջությամբ փոխել հանդիսատեսի ընկալումը ֆիլմի հերոսների (մասնավորապես՝ Զբրուևի և Ժուրավլյովի հերոսների) վերաբերյալ։

## Ֆիլմի ստեղծում
### Նկարահանման վայր
Ֆիլմը նկարահանվել է Սանկտ Պետերբուրգում՝ Լենինգրադի մարզի Վսևոլոժսկի շրջանի Կրասնայա Զարյա ավանում։ Նկարահանումների համար ընտրվել է հանրակացարանի հին շենքը, որը համապատասխանում էր ռեժիսորի մտահղացմանը, ուստի հատուկ դեկորացիաների ստեղծման անհրաժեշտություն չի եղել։

## Փորձեր
Միխայիլ Պորեչենկովը մասնակցել է լսումների  Կոլյայի դերի, իսկ Ամալյա Մորդվինովան՝  Օլյայի դերի համար։

## Փառատոններ և մրցանակններ
* 1995 - Գրան պրի «Աֆրոդիտե» «Love is folly» միջազգային կինոփառատոնում, Վառնա
* 1995 - «Կինոտավր» - անվանակարգ՝ մեծ մրցույթի Գրան պրի
* 1995 - Գրան պրի Լավագույն ֆիլմի համար «Золото Лістапада» մրցանակի Մինսկի «Լիստոպադ» կինոփառատոնում

## Դերերում

## Նկարահանող խումբ

## Ծանոթագրություններ

## Գրականություն
* 
* 
* 
* 
* 
* 

## Արտաքին հղումներ
*  
* «Ամեն ինչ լավ կլինի» ֆիլմը «Энциклопедия отечественного кино» կայքում
* 2014 — Телепрограмма «Тайны нашего кино» — Всё будет хорошо. Выпуск от 05 июля 2014 года (ТВ Центр)

Կատեգորիա:1990-ականների ռուսերեն ֆիլմեր
Կատեգորիա:1995 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական մելոդրամա ֆիլմեր
Կատեգորիա:Ռուսական ֆիլմեր
Կիրյակ Շկուրտով

**Կիրյակ Խրիստով Շկուրտով** կամ **Կիրյակ Շկուրտով** (    ) (1872 Ստարիչանիում, ներկայիս Լակկոմատա, Հունաստան – 1965 Պլովդիվ, Բուլղարիա ) բուլղարացի հեղափոխական էր, Կոստուրի շրջանի (ներկայիս Հունաստան) Ներքին Մակեդոնա-Ադրիանապոլսյան հեղափոխական կազմակերպության կառավարիչն էր։

## Վաղ կյանք
աջից|մինի|324x324փքս| Կ. Շկուրտովի հռչակագիրը, որտեղ նա հակիրճ նկարագրում է իր հեղափոխական գործունեությունը (բուլղարերեն)
Կիրյակ Շկուրտովը ծնվել է 1872 թվականին Մակեդոնիայի Ստարիչանի գյուղում (ներկայումս Լակոմատա Կաստորիայի շրջանային միավորում, Հունաստան ), որը այդ ժամանակ Օսմանյան կայսրության կազմի մեջ էր։ Նա ավարտել է հունական միջնակարգ դպրոցը և եղել ուսուցիչ։

Շկուրտովը եղել է իր գյուղում IMARO-ի առաջին մասնակիցներից ու ղեկավարներից մեկը Իլինդեն-Պրեոբրաժենի ապստամբության ժամանակ մասնակցել է Վիշենի գյուղի ճակատամարտին և Կլեյսուրայի գրավմանն, ինչպես նաև Կոլոնիայի ապստամբական ուժերի արշավներին և այլ կռիվների։ Ապստամբությունից հետո ընկերների հետ տեղափոխվել է Հունաստան, որտեղ սկզբում ձերբակալվել են, սակայն հետագայում ազատ են արձակվել և ստացել են արաջարկ անդամագրվել Հունական կոմիտեին։ Շկուրտովն իր հուշերում գրել է.

1904 թվականի սկզբին, չնայած հունական և թուրքական իշխանությունների կողմից ձերբակալվելու փորձերին, Շկուրտովը վերադարձավ Կոստուրի շրջան և ընդգրկվեց արդեն ավելի թույլ IMARO-ի վերակառուցման գործընթացին։ Եղել է կառավարիչ Կոստանդո Ժիվկովի քարտուղարւը և 1904 թվականի դեկտեմբերին նրա մահից հետո նշանակվել է Կոստենարիայի շրջանի կառավարիչ։ Մասնակցել է հունական ազատագրական պայքար մղող խմբերի դեմ մղվող մարտերին՝ Օսնիչենի (ներկայիս Կաստանոֆիտո), Եզերեցի (ներկայիս Պետրոպուլակիոն), Ստարիճանի և այլ գյուղերի պաշտպանության համար։

Բացի մարտերին մասնակցելուց, նա բուլղարացի և մակեդոնացի հեղափոխականների անունից նամակագրության մեջ էր հույն պարագլուխների հետ, որտեղ նախատում էր նրանց դաշինքը Օսմանյան իշխանության հետ և IMARO-ի դեմ կատարած գործողությունների համար։ 1905 թվականի հունվարին մի քանի հունական գյուղերի բնակիչներ ստացել են նամակ, որը ստորագրված էր արդեն մահացած Կոստանդո Զիվկովի անունից, որում Շկուրտովը ներկայացրել էր IMARO-ի դիմաց դրված նպատակը.

1907 թվականի մարտի վերջին Շկուրտովը մեկնեց բուժման Բուլղարիա, սակայն 1908 թվականին երիտթուրքական հեղափոխությունից հետո վերադարձավ Մակեդոնիա, որտեղ մնաց մինչև Բալկանյան առաջին պատերազմը 1912-1913 թվականներրը։ 1913 թվականի հունվարին, պատերազմի ընթացքում հունական զորքերի կողմից օկուպացված Հարավային Մակեդոնիայում, հունական իշխանությունները ձերբակալել են Շկուրտովին համարելով անվստահելի անձ և 14 ամիս բանտարկել Սալոնիկում գտնվող Յեդիկուլե բանտում։

Առաջին համաշխարհային պատերազմի ավարտից հետո Շկուրտովն ապրել է Բուլղարիայի Պլովդիվ քաղաքում, որտեղ աշխատել է որպես գործավար։ 1920-ական թվականներին ակտիվորեն մասնակցել է մակեդոնացի փախստականների ծրագրերից մեկին՝ «Իլինդեն» -ին և համագործակցել նրա *«Իլինդենի լուսաբանում»* ամսագրին, որտեղ հետագայում հրապարակել և տպագրվել են իր հուշերը։

## Ծանոթագրություններ

Կատեգորիա:Բուլղարացի ազգայնականներ
Կատեգորիա:Բուլղարացի մանկավարժներ
Կատեգորիա:Բուլղարացի հեղափոխականներ
Կատեգորիա:1965 մահեր
Կատեգորիա:1872 ծնունդներ
Կատեգորիա:Երկարակյացներ
Կուշտիա

մինի|'''Կուշտիա'''|alt=|200x200փքս
**Կուշտիա** (բենգալերեն՝ কুষ্টিয়া), քաղաք Բանգլադեշի հարավարևմտյան Խուլնա շրջանում։ Կուշտիան Բանգլադեշի մեծությամբ երկրորդ քաղաքն է և երկրի տասնմեկերորդ քաղաքը։ Խուլնայի շրջանի մեծությամբ երկրորդ քաղաքն է։ Այն առևտրային քաղաքներից է։ Այն ծառայում է որպես Կուշտիա Սադար Ուփազիլայի և Կուշտիայի շրջանի շտաբ։

## Կրթություն
Բանգլադեշի նշանավոր միջնակարգ դպրոցներ են Դինմանիի միջնակարգ դպրոցը, որը հիմնադրվել է 1930 թվականին, Կուշթիա Զիլլա դպրոցը (1960), Կումարխալի Մ. Ն. ավագ դպրոցը և Մոհինի Մոհան ավագ դպրոցը (1944 թ.):

## Ծանոթագրություններ

Կատեգորիա:Բանգլադեշի քաղաքներ
Կկու մեղուներ

[thumb|''[Nomada* ցեղի կկու մեղուներ]]
*'Կկու մեղուներ*' (), [[մեղուներ]] են, որոնք իրենց սերնդի պահպանման համար օգտագործում են [[կեպտոպարազիտիզմ]]ը։ Մի քանի հազար տեսակները մեղուների տարբեր ընտանիքներից են։

== Նկարագրություն ==
Իր անվանումն ստացել է [[կկուներ]]ի վարքի նմանության պատճառով։ Էկոլոգիական այս խմբի մեղուները ներխուժում են այլ ցեղի կամ տեսակի մեղուների բների մեջ, որտեղ ձվադրում են։ Ձվից դուրս եկած մակաբույծի թրթուրը սնվում է տեր-տեսակի հավաքած պաշարներով։ Չեն կառուցում իրենց բները։ Մյուս մեղուներից արտաքնապես տարբերվում են ծաղկափոշի հավաքելու ապարատի բացակայությամբ,որոնք վերածվել են կարճացած մազային վերջավորության։ Օրինակ՝ *Nomada* ցեղի մեղուների այդ վերջավորությունը այնքան փոքր է, որ նրանք հիշեցնում են [[կրետներ]]ին։

== Տարածվածություն ==
Էկոլոգիական այս խմբի ներկայացուցիչները առաջացել են իրարից անկախ տարբեր ընտանիքների և ենթաընտանիքների մեղուներից։ Ամերիկացի [[ապիոլոգ]] [[Չարլզ Միչեները]] (C. D. Michener, 2000) սոցիալական մեղուների մոտ հաշվառել է այդ տեսակ մակաբուծության առնվազն 16 ճյուղ (գլխավորապես  *Apidae* ընտանիքում), նաև մենակյաց մեղուների մոտ մակաբուծության առաջացման 31 դեպք (գլխավորապես *Apidae*, *Megachilidae* և *Halictidae* ընտանիքների մոտ)։ Ընդհանուր առմամբ այս տեսակները մի քանի հազարն են, ինչը մեղուների տեսակների բազմազանության մեջ համեմատաբար մեծ մասնաբաժին է հանդիսանում։ Տիպիկ ներկայացուցիչ է հանդիսանում  *Nomadinae* ենթաընտանիքը։  *Nomada* ցեղի ավելի քան  700 տեսակ մակաբույծ են  այլ տեսակի մեղուների մոտ, օրինակ՝ *Andrena*, *Lasioglossum*, *Eucera*, *Melitta* и *Panurgus* ցեղերի մոտ։

Կկու-մեղուները դեռևս չեն հայտնաբերվել *Andrenidae*, *Melittidae* и *Stenotritidae* ընտանիքներում և հավանաբար,  *Colletidae* ընտանիքում. Կան չհաստատված տվյալներ *Hylaeinae* ենթաընտանիքի հավայան տեսակների վերաբերյալ, որոնք կքրող են լինել մակաբուծ։

== Կկու կրետներ ==
Նախկինում  *Psithyrus* (; 29 *Bombus*տեսակի կրետների ենթացեղ) խմբում առանձնացված ցեղի ներկաացուցիչները  հանդիսանում են այդ էկոլոգիական խմբի տիպիկ ներկայացուցիչ։ նրանք մակաբուծվում են *Bombus* ցեղի կրետների բներում և կորցրել են ծաղկափոշի հավաքելու ունակությունը։

== Ծանոթագրութուններ ==


== Արտաքին հղումներ ==
*  
* [[Миченер, Чарлз|Michener, C.D.]] (2000). *The Bees of the World''. — Johns Hopkins University Press. — 913 pp.

Կատեգորիա:Բնություն
Կատեգորիա:Կենսաբանություն
Կատեգորիա:Մակաբույծ կենդանիներ
Կատեգորիա:Մակաբույծեր
Կատեգորիա:Մեղուներ
Կատեգորիա:Միջատներ
Կատեգորիա:Օրգանիզմների փոխհարաբերությունների տեսակներ
Փրիա Ֆերգյուսոն

**Փրիա Նիկոլ Ֆերգյուսոն** (), ամերիկացի դերասանուհի։ Առավել հայտնի է Netflix-ի *[[Տարօրինակ դեպքեր]]* հեռուստասերիալում Էրիկա Սինքլերի դերով։

## Անձնական կյանք
Ֆերգյուսոնը ծնվել է 2006 թվականի հոկտեմբերի 1-ին Ատլանտայում, Ջորջիա, Ջոն և Աջուա Ֆերգյուսոնների ընտանիքում։

2015 թվականին Ֆերգյուսոնը համագործակցեց United Way-ի հետ՝ փորձելով ուշադրություն հրավիրել երեխաների բարեկեցության վրա։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:2006 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ապրող անձինք
Մակեդոնական ասեղնագործություն

[մինի|307x307փքս|Ասեղնագործություն կանանց վերնաշապիկի վրա, Դունյե գյուղ, [Մարիովո, 20-րդ դարի սկիզբ]]
**Մակեդոնական ասեղնագործություն,** ընդգրկում է մակեդոնական մշակույթի մաս կազմող ասեղնագործության բոլոր տեսակները։ Մակեդոնական ասեղնագործությունն սկսել է հայտնվել սլավոնների Բալկանյան թերակղզի ժամանելուն պես և փոխանցվել է սերնդեսերունդ մակեդոնացիների կրոնին ու հոգևորին համահունչ։ Մակեդոնական ասեղնագործությունն իր զարգացման գագաթնակետին է հասել 19-րդ դարում։ Արվեստի այս տեսակի զարգացումը, որն ունի նախասլավոնական արմատներ, կրում է նաև այլ դարաշրջանների ու մշակույթների ազդեցությունը։

## Պատմություն
Մակեդոնական ասեղնագործությունն սկսել է զարգանալ սլավոնների Բալկաններ գալով, որի միջոցով նրանք նույնպես սկսել են իրենց ոճը Հին Բալկանյան մշակութային տարրերին հարմարեցնել։ Բյուզանդական մշակույթը նույնպես զգալի ազդեցություն է ունեցել մակեդոնական ավանդական ասեղնագործության զարգացման և ձևավորման վրա՝ մասամբ դրա հարևանության պատճառով։ Չնայած Օսմանյան կայսրության տիրապետության տակ գտնվող երկրի և նրա ժողովուրդների հինգդարյա Իսլամական ազդեցությանը, այն հետագա արտացոլում չի ունեցել մակեդոնական ասեղնագործության վրա։ Այնուամենայնիվ, Իսլամական տարրերը, որոնք արտացոլվել են նախշի գունագեղ փոփոխությունների ու նոր մոտիվների ներթափանցման մեջ, տեսանելի են ասեղնագործության նախշերում։ Չնայած դրա վրա ազդող տարբեր մշակութային ու պատմական գործոններին, մակեդոնական տարբերակված ասեղնագործությունը հիմնականում արդյունք էր այն միջավայրի հավաքական գեղարվեստական ներուժի, որտեղ այն առաջացել և գոյություն է ունեցել։

## Ասեղնագործության կրողներ
Հյուսիսային Մակեդոնիայում ասեղնագործության ամենատարածված ձևն ավանդական տարազի զարդանախշերն են եղել, հատկապես գյուղերում օգտագործվածները, որոնք մինչև այս դարի առաջին տասնամյակն օգտագործվել են ամեն օր։ Ասեղնագործությունը տիպիկ ավանդական զարդարանք էր, որը սովորաբար հանդիպում էր կանանց ավանդական տարազի, ասեղնագործ վերնաշապիկների ու գլխազարդերի վրա։

Կանացի վերնաշապիկները, որոնք նման են տունիկաներին () և բնորոշ են Հյուսիսային Մակեդոնիային, պարունակում են հին ձևերի հետքեր, որոնք կապված են Հին Բալկանյան նախշազարդ տունիկայի հետ։ Այն գոյություն է ունեցել դեռևս սլավոնական ժողովուրդների գալուց առաջ և օգտագործվել է նաև այլ սլավոնական ժողովուրդների կողմից։ Հավատարիմ մնալով իր ձևի հետ կապված այս հագուստի զարգացման առաջին փուլին՝ մակեդոնական վերնաշապիկները հետագայում զարգացել են իրենց զարդանախշերով, որոնք նաև բյուզանդական մանածագործության շքեղ ոճն են արտացոլել։

Գլխարկների համար օգտագործվող կանանց տարբեր ասեղնագործությունների շարքում կան հարսնացուի տարազներ, որոնք պարունակում են նաև բազմաթիվ պատմական արժեքներ։ Դրանք ձևի, կատարման տեխնիկայի, զարդանախշի և նպատակի ակնհայտ նմանություն ունեն Պովոլժիեի որոշ ժողովուրդների տարազների հետ, ինչը հաստատում է հեռավոր մշակութային ու պատմական կապերն այդ ժողովուրդների հետ։

## Ծանոթագրություններ

## Գրականություն
* 
* 

## Արտաքին հղումներ
* Հյուսիսային Մակեդոնիա
* Ասեղնագործություն

Կատեգորիա:Ավանդույթներ
Կատեգորիա:Հյուսիսային Մակեդոնիա
Կատեգորիա:Հյուսիսային Մակեդոնիայի մշակույթ
Պալմա (կղզի)

**Պալմա** (, նաև իսպանական նվաճումից հետո Կանարը անվանվում էր «**Սան Միգել դե Լա Պալմա**» անունը ()) - կղզի Ատլանտյան օվկիանոսում, որը Կանարյան կղզիների մաս է կազմում։ Մտնում է Սանտա Կրուս դե լա Տեներիֆե պրովինցիայի կազմի մեջ։ Կղզու մայրաքաղաքը Սանտա Կրուս դե լա Պալման է (), որտեղ բնակվում է 16 705 մարդ (2012), ամենամեծ քաղաքը Լոս Լլանոս դե Արիդանե քաղաքն է () (20895 մարդ (2012))։

Ընդհանուր առմամբ, 708,32 կմ²  մակերեսով կղզում ապրում է 87163 մարդ (2011)։

2002 թվականին ՅՈՒՆԵՍԿՕ-ն Պալմա կղզին հայտարարեց կենսոլորտի համաշխարհային արգելոց։

Այստեղ է գտնվում SuperWASP աստղագիտական աստղադիտարանի հյուսիսային մասը։

## Նկարագրություն
Պալման իր տարածքի նկատմամբ աշխարհի ամենաբարձր կղզիներից մեկն է։ Կղզու ամենաբարձր գագաթը՝ Ռոկե դե լոս Մուչաչոս (), գտնվում է ծովի մակարդակից 2426 մետր բարձրության վրա։ Հյուսիսային մասում գտնվում է էրոզիայի ծագման աշխարհի ամենամեծ խառնարանը՝ Կալդերա դե Տաբուրիենտեն, որը 1954 թվականին ստացել է Ազգային բնական պարկի կարգավիճակ։ Կղզու կենտրոնից մինչև նրա ամենահարավային մաս անցնում է հրաբուխների շղթա, որոնցից վերջինը ժայթքել է Տենեգիա հրաբուխը՝ () 1971 թվականին։ Պալմայի տարածքի մոտ 35 տոկոսը ծածկված է սոճու և դափնու անտառներով, ինչը այն դարձնում է բոլոր Կանարյան կղզիներից ամենականաչը։

## Հրաբուխներ
Պալման, ինչպես բոլոր Կանարյան կղզիները, հրաբխային ծագում ունի։  Ձևավորվել է մոտ 2 միլիոն տարի առաջ՝ այն կղզեխմբի ամենաերիտասարդ կղզիներից մեկն է։ Այն առաջացել է ծովի մակարդակից 4000 մետր խորության վրա գտնվող ստորջրյա հրաբխի ժայթքման ժամանակ։ Այսպիսով, բարձրությունը կազմում է մոտ 6500 մետր, երբ չափվում է Ատլանտյան օվկիանոսի հատակից։ Այն աշխարհի ամենաբարձր կղզիների շարքում երրորդն է իր տարածքի նկատմամբ (զիջում է միայն Ազորյան կղզիների Պիկու կղզուն և Կաբո Վերդեի Ֆոգու կղզուն)։ Կումբրե-Վիեխա հրաբուխների շղթան ()  կղզին բաժանում է երկու հստակ կլիմայական գոտիների։ Պալմայի հարավային մասում որոշ հրաբուխներ դեռ ակտիվ վիճակում են։

2021 թվականին Կումբրե-Վիեխայի ժայթքման հետևանքով կղզու բնակավայրերից տարհանվել է 6000 մարդ։

## Կղզու պատմություն
Հնարավոր է, որ կղզին հիշատակվում է Պլինիոս Ավագի՝ «Մեծն Յունոնա» աշխատությունում՝ ի պատիվ Յունոնայի ( ): Կղզու վրա Մինչև 16-րդ դարը կղզու վրա գուանչներ են ապրել։ Իսպանացիներն այն անվանել են Պալմա, իսկ դրա ամբողջական նվաճումից հետո այն հանձնել են Միքայել հրեշտակապետի հովանու ներքո՝ վերանվանելով Սան Միգել դե Լա Պալմա։

## Տեսարժան վայրեր
Սանտա Կատալինա - ամրոց, որը կառուցվել է 1685-1692 թվականներին, ունի պատմական հուշարձանի կարգավիճակ։

## Ծանոթագրություններ

## Արտաքին հղումներ

Կատեգորիա:Ատլանտյան օվկիանոսի կղզիներ
Կատեգորիա:Աֆրիկայի կղզիներ
Կատեգորիա:Իսպանիայի կղզիներ
Կատեգորիա:Կանարյան կղզիներ
Տիմֆի

**Տիմֆի**, նաև՝ **Տիմֆե** ()&nbsp;, լեռնազանգված Հունաստանի արևմտյան մասում՝ Զագորի պատմական մարզում, Յանինա նոմում։ Պինդոսի բաղկացուցիչ մասն է։ Արևմուտքից արևելք ձգվում է 20-25 կիլոմետր, հյուսիսից հարավ՝ 15 կիլոմետր։ Ունի մի շարք գագաթներ, որոնցից ամենաբարձրը Գամիլան է՝ () 2497 մ։ Հաջորդում են Աստրական՝ (Αστράκα) 2436 մ, Պլոսքոսը՝ 2400 м, Լապատոսը՝ 2251 մ։

Տիմֆիի լանջին է գտնվում ալպիական տիպի Դրակոլիմնի լճը։ Հյուսիսարևմտյան լանջերից սկիզբ են առնում Աոոս գետակն ու նրա Վոյդոմատիս վտակը։ Աոոսի Վիկոս կիրճն ընդգրկվել է Գինեսի ռեկորդների գրքում՝ որպես համեմատաբար փոքր լայնության պայմաններում ամենամեծ խորությունն ունեցող կիրճ։

Տիմֆի սարն ու Աոոսի կիրճը ընդգրկված են Վիկոս-Աոոս ազգային պարկում, որը տարեկան 100 հազարից ավել այցելու է ունենում։

## Պատկերասրահ

Timfi panorama.jpg|Տիմֆիի համայնաատկերը
File:Τύμφη.jpg|Տիմֆիի տեսքը վերևից
File:Τύμφη 1.jpg|
File:Τύμφη 2.jpg|
File:Τύμφη 7.jpg|Ձյունածածկ Տիմֆին
File:Τύμφη 10.jpg|Ձյունածածկ Տիմֆին
File:Τύμφη 16.jpg|
File:Mount Tymfi - Όρος Τύμφη (Γκαμήλα).JPG|Տիմֆի լեռը (Գամիլա գագաթը)
Zagori Dragonlake and Gamila summit.jpg|Գամիլա գագաթը և Վիշապալիճը՝ Դրագոլիմնին
Stone bridge at Mt Gamila - Tymfi.jpg|Կամուրջ Գամիլայի լանջին
ΤΥΜΦΗ4.jpg
Τύμφη 19.jpg


## Ծանոթագրություններ

## Մատենագրություն

*
*
*
*
*
*
*
*

## Արտաքին հղումներ
* Map of the mountain from Greek National Tourism Organisation
*  Greek Mountain Flora 
* Climbing routes on Hellenic mountains
Լացող կկու

**Լացող կկու**  կամ **գորշ կրծքավանդակով կկու** (), կկուների ընտանիքի (Cuculidae) թռչնատեսակ։ Տարածված է Ասիայում՝ Հնդկաստանից, Նեպալից և Չինաստանից մինչև Ինդոնեզիա։

## Նկարագրություն
Թռչնի չափը 18–23,5 սմ է, քաշը՝ 19,5–32 գ։ Տվյալ տեսակի հասուն արուի գլուխը մոխրագույն է, մարմնի վերին մասը և թևերը մուգ մոխրագույն են, մի փոքր փայլուն։ Թևերը կարմրավուն երանգներով, կզակից մինչև կրծքավանդակի վերին մասը մոխրագույն է, ստորին մասը՝ շագանակագույն։ Պոչը մուգ մոխրագույն է՝ սպիտակ ծայրերով։ Կտուցը սև է, երբեմն՝ դեղնավուն կամ նարնջագույն ստորին ծնոտով։ Ոտքերը բաց դեղինից մինչև դեղնա-ձիթապտղի։  
աջ|մինի|190x190| ''Cacomantis merulinus'' կկու
Ճտերը լինում են տարբեր գույների։ Ոմանք մուգ մոխրագույն են, որովայնի վրա ունեն սպիտակավուն գծեր, մյուսների թևերը լինում են մուգ շագանակագույն գծերով։ Պոչը սև է՝ սպիտակ գծերով և երբեմն կարմիր եզրով, մարմնի ստորին հատվածը՝ մուգ գծավոր։

## Պատկերասրահ

Պատկեր:Closer_Look_(12060341163).jpg|Հասուն թռչուն *Cacomantis merulinus*
Պատկեր:Plaintive_Cuckoo_Cacomantis_merulinus_(female).jpg|Մարի *Cacomantis merulinus*
Պատկեր:Plaintive_Cuckoo_(Immature)_I_IMG_7627.jpg| Նորաթևիկ  *Cacomantis merulinus*


## Ծանոթագրություններ

Կատեգորիա:ԲՊՄՄ կարմիր ցանկի քիչ մտահոգող տեսակներ
Կատեգորիա:Թռչունների ցեղեր
Կատեգորիա:Կկուներ
Պիեռ Լորան Վանտցել

**Պիեռ Լորան Վանտցել** (, ), ֆրանսիացի մաթեմատիկոս, որն ապացուցել է, որ մի քանի հնագույն երկրաչափական խնդիրներ անհնար է լուծել միայն կարկինի և քանոնի միջոցով։

1837 թվականի աշխատության մեջ Վանցելն ապացուցեց, որ խնդիրները
# Խորանարդի կրկնապատիկը և
# Անկյան եռապատիկը
անհնար է լուծել, եթե օգտագործենք միայն կարկին և քանոն։ Նույն աշխատության մեջ նա լուծեց նաև այն խնդիրը, թե որ կանոնավոր բազմանկյուններն են կառուցվող.
# Կանոնավոր բազմանկյունը կառուցելի է, այն և միայն այն դեպքում, եթե նրա կողմերի թիվը երկուսի և ցանկացած պարզ թվի արտադրյալն է (այսինքն՝ Կարլ Ֆրիդրիխ Գաուսի կողմից տրված բավարար պայմանները նույնպես անհրաժեշտ են)
Այս խնդիրների լուծումը փնտրել են հազարավոր տարիներ, հատկապես հին հույները։ Այնուամենայնիվ, Վանցելի աշխատանքը անտեսվել է իր ժամանակակիցների կողմից և էապես մոռացվել։ Իրոք, հրապարակումից ընդամենը 50 տարի անց Վանցելի հոդվածը հիշատակվեց ամսագրի հոդվածում կամ դասագրքում։  Մինչ այդ, թվում է, որ այն հիշատակվել է միայն մեկ անգամ՝ Ջուլիուս Պետերսենի կողմից, 1871թ.-ի իր դոկտորական թեզում։ Հավանաբար  Վանցելի հոդվածի հրապարակումից ավելի քան 80 տարի անց Վանցելի մասին հրապարակված հոդվածի շնորհիվ է, որ նրա անունը սկսվել է. հայտնի լինել մաթեմատիկոսների շրջանում

Վանցելը առաջին մարդն էր, ով  1843թ ապացուցեց, որ երբ ռացիոնալ գործակիցներով  բազմանդամի խորանարդն ունի երեք իրական արմատ, բայց անկրճատելի է Q[x]-ում, ապա արմատները չեն կարող արտահայտվել գործակիցներով՝ օգտագործելով միայն իրական ռադիկալները, այսինքն՝ բարդ ոչ- իրական թվերը պետք է ներառվեն, եթե արմատները գործակիցները արտահայտվում են ռադիկալներով։ Այս թեորեմը կրկին հայտնաբերվեց տասնամյակներ անց (և երբեմն վերագրվում է) Վինչենցո Մոլամեին և Օտտո Հոլդերին։

Սովորաբար նա աշխատում էր երեկոները,  մինչև ամուսնանալը, անկանոն ժամերին սնվելով, սուրճն ու ափիոնը փոխարինելով։ Նա անսահմանափակ վստահություն էր ցուցաբերում իր բնույթով շատ ուժեղ էր ամեն տեսակ չարաշահումներով։ Նա տխրություն բերեց նրանց, ովքեր սգում են իր վաղաժամ մահը։

## Ծանոթագրություններ

 
Կատեգորիա:19-րդ դարի ֆրանսիացի մաթեմատիկոսներ
Կատեգորիա:Մաթեմատիկոսներ այբբենական կարգով
Անգելիկի Խաձիմիխալի

մինի|Հուշատախտակ այն տան պատին, որտեղ ապրել է Անգելիկի Խաձիմիխալին
մինի|Աթենքի Պլակա թաղամասում գտնվող տունը, որտեղ ապրել է Անգելիկի Խաձիմիխալին (ներկայումս ժողովրդական ստեղծագործության թանգարան է)
**Անգելիկի Խաձիմիխալի** (․ ), հույն կին պատմաբան, նկարչուհի, բանահյուսագետ։ 1959 թվականին արժանացել է Պուրֆինա մրցանակի։

## Կենսագրություն
Անգելիկին մասնագիտացել է բյուզանդական կերպարվեստի պատմության ու արդի հունական բանահյուսագիտության մեջ և երիտասարդ հասակից որոշել է նվիրվել հունական ժողովրդական արվեստի հավաքման, ուսումնասիրման ու պահպանման գործին։ 1927 թվականին հրատարակել է իր առաջին աշխատությունը, որ Սկիրոսի մասին էր։ Այնուհետև ուսումնասիրություններ է կատարել Հռոդոսում, Անաֆիում, հունական Մակեդոնիայում, Էպիրուսում և այդ ուսումնասիրությունների արդյունքների հիման վրա գրել հոդվածներ ու մենագրություններ։

Նա համագործակցել է Նիկոս Կազանձակիսի, Անգելոս Սիկելիանոսի, Կոստիս Պալամասի հետ։ 1927 թվականն նրանք կազմակերպել են Դելֆյան առաջին փառատոնը, որից հետո Անգելիկիի նախաձեռնությամբ հունական բանահյուսության ցուցահանդես է բացվել Փարիզում։  1928 թվականին նրա ջանքերով Սալոնիկի միջազգային տոնավաճառում ներկայացվել է հունական ժողովրդական արվեստը։ 1930 թվականին կազմակերպվել է Դելֆյան երկրորդ փառատոնը։ 1937 թվականին ստեղծվել է հույն ժողովրդական վարպետների համադաշնությունը, դրանից մեկ տարի անց Աթենքի Հունական տանն սկսել է գործել առաջին նախասիրական դպրոցը, որտեղ սովորողները տիրապետել են հունական ժողովրդական արհեստների։ 1957 թվականին ժողովրդական վարպետների ընկերակցությունը ստացել է պետական կազմակերպության կարգավիճակ։

## Երկեր
* *Sarakatsani,* Angeliki Chatzimichali Foundation, 2007. ISBN 978-960-87697-4-8

## Ծանոթագրություններ

## Արտաքին հղումներ
* BiblioNet, Біографія Анжеліки Хадзіміхали
* 
* БібліоНет, Анжеліка Хаціміхаліс «Саракацани»

Կատեգորիա:Կին պատմաբաններ
Կատեգորիա:Հույն պատմաբաններ
Կատեգորիա:20-րդ դարի պատմաբաններ
Կատեգորիա:Բանահյուսագետներ
Ամոս Սոյեր

**Ամոս Սոյեր** (, ), լիբերիացի քաղաքական և պետական գործիչ, 1990 թվականի նոյեմբերի 22-ից մինչև 1994 թվականի մարտի 7-ը եղել է Լիբերիայի Ազգային միասնության ժամանակավոր կառավարության նախագահը, ուսուցիչ, ակադեմիկոս, փիլիսոփայության դոկտոր։

## Կենսագրություն
Սովորել է Լիբերիայի քոլեջում (այժմ՝ Լիբերիայի համալսարան) և Էվանսթոնի (Իլինոյս) (ԱՄՆ) Հյուսիսարևմտյան համալսարանում։ Զբաղվել է մանկավարժական գործունեությամբ։ 1980-1984 թվականներին եղել է Լիբերիայի համալսարանի սոցիալական գիտությունների ֆակուլտետի դեկան։ Այդ ընթացքում նա Սահմանադրական հանձնաժողովի նախագահն է եղել, որն ուսումնասիրել է նախագահ Ուիլյամ Տոլբերտի սպանության հանգամանքները։ Բլումինգթոնի համալսարանում դասավանդել է քաղաքական տեսություն և վերլուծություն։ Մոնրովիա վերադառնալուց հետո դոկտոր Սոյերը ստացել է ակադեմիկոսի կոչում, դարձել է ակտիվիստ և քաղաքական գործիչ և որպես անկախ թեկնածու առաջադրվել Մոնրովիայի քաղաքապետի պաշտոնում։

Եղել է Լիբերիայի ժողովրդական կուսակցության անդամ, Լիբերիայի Կառավարման բարեփոխումների հանձնաժողովի նախագահ, Աֆրիկայում արդարության շարժման հիմնադիրներից մեկը, 1983 թվականին հիմնել է Լիբերիայի ժողովրդական կուսակցությունը։

Լիբերիայի նախագահ Սամուել Դոուի սպանությունից հետո (1990) Սոյերը ստանձնել է Անցումային կառավարության (Ազգային միասնության կառավարության) նախագահի պաշտոնը, նրա պաշտոնավարումն ավարտվել է 1994 թվականի մարտի 7-ին, այն բանից հետո, երբ նա ի սկզբանե հույս ուներ պաշտոնավարել  ընդամենը վեց ամիս։

Սոյերը քաղաքագիտության դոկտորի կոչում է ստացել Իլինոյսի Հյուսիսարևմտյան համալսարանից։

Նա մի քանի անգամ ծառայել է միջազգային կազմակերպություններում, այդ թվում՝ ՄԱԿ-ում, 2001 թվականին նա եղել է Զիմբաբվեի ընտրությունների մոնիտորինգի հանձնաժողովի նախագահը Աֆրիկյան միասնության կազմակերպության կողմից։

Սոյերը որոշ ժամանակով վերադարձել է Ամերիկայի Միացյալ Նահանգներ՝ հրավեր ստանալով աշխատելու որպես փոխտնօրեն և գիտաշխատող Ինդիանայի համալսարան Բլումինգթոնումի Քաղաքական գիտությունների ամբիոնի Քաղաքական տեսության և քաղաքականության վերլուծության ֆակուլտետեում։

1980-ականներից հրատարակել է գրքեր, որոնք վերաբերվում են Լիբերիայի քաղաքականությանը։ 1992 թվականին Սոյերը գրել է «Ինքնավարության վերելքը Լիբերիայում. ողբերգություն և մարտահրավեր» գիրքը։ Իր վերջին գիրքը նա հրատարակել է 2005 թվականի ամռանը։

Կյանքի վերջին տարիներին նա գլխուղեղի երկու վիրահատություն է տարել։

Մահացել է 2022 թվականին, Բալթիմորի Ջոն Հոփկինսի հիվանդանոցում։

2011 թվականին արժանացել է Գուզիի խաղաղության մրցանակի։

## Ծանոթագրություններ

## Արտաքին հղումներ
*Abdoulaye W. Dukule, "Life in Monrovia" , *The Perspective*, 26 November 2001.
*Indiana University: Profile of Dr. Amos Sawyer
*J. Peter Pham, "A Nation Long Forlorn: Liberia's Journey From Civil War toward Civil Society", *The International Journal of Not-for-Profit Law* (*ICNL*), Volume 6, Issue 4, September 2004.

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Բնօրինակում անաղբյուր հոդվածներ
Կատեգորիա:Լիբերիայի նախագահներ
Կատեգորիա:Լիբերիայի քաղաքական գործիչներ
Կատեգորիա:Մանկավարժներ այբբենական կարգով
.lu

**.lu**, Լյուքսեմբուրգի վերին մակարդակի ազգային դոմենն է։ .lu դոմենները կառավարվում են RESTENA-ի կողմից, որն այդ երկրի գիտական ու կրթական համայնքներին սպասարկող գերարագ ինտերնետային ցանց է: 2010 թվականի փետրվարի 1-ից սկսած՝ պարտադիր չէ, որ վարչական կոնտակտը, տեղակայված լինի Լյուքսեմբուրգում։ Վերագրանցված դոմեյնների թվաքանակն անցել է 14,5 հազարից:

## Պատմություն
Տարիներ ի վեր .lu դոմեյնների համար դիմումները կարող էին ներկայացվել միայն փոստով կամ ֆաքսով։ .lu երկրորդ մակարդակի դոմեյնի համար վճարները կազմում են՝ 

ա. - 40 եվրո՝ կոնտակտի ստեղծման (կամ փոփոխման) համար,

բ. - 40 եվրո տարեկան վարձավճար (ներառյալ ԱԱՀ)։ 

2006 թվականի սեպտեմբերի 18-ին ներդրվեց դոմեյնի անվան գրանցողի մոդել /  domain name registrar model: Չնայած դասական թղթային գրանցումը հնարավոր է, RESTENA-ն նախընտրում է գրանցվել հավաստագրված գրանցողի՝ certified registrar-ի կողմից։

## Ծանոթագրություններ

## Արտաքին հղումներ
* IANA .lu whois տեղեկություն

lu
Անտեսանելի աշխարհը

**«Անտեսանելի աշխարհը»** (), 2007 թվականի բրիտանա-հարավաֆրիկյան դրամա, որը նկարահանել է ռեժիսոր Շամիմ Սարիֆն իր վեպի հիման վրա
։

## Սյուժե
Ֆիլմի գործողությունները տեղի են ունենում 1950-ական թվականներին Հարավային Աֆրիկայում՝ ապարտեիդի ժամանակաշրջանում և ներկայացնում են ասիական ծագում ունեցող հարավաֆրիկացիների կյանքը։

Ամինան, որը խառը ամուսնության սերունդ է, ազատասեր կին է, Քեյփթաունում սրճարան ունի  և աշխատանք  է տալիս «ոչ սպիտակ» բնակիչներին, որոնք անընդհատ ճնշումների են ենթարկվում ոստիկանության կողմից։ Միրիամը հնդիկ Օմարի կինն է, երեք երեխաների մայր։ Ամուսնու իշխանության ներքո Միրիամը երբեք չէր մտածում, որ կյանքում կարող է ունենալ իր ընտրությունը։

Միրիամի հանդիպումն Ամինայի հետ առաջացնում է նրանց անսպասելի և վտանգավոր գրավչությունը միմյանց նկատմամբ։ Ամինայի վստահությունն իր արժանապատվության նկատմամբ և ազատության զգացումը ստիպում են Միրիամին ազատվել ամուսնու ճնշումից և գիտակցել, որ ինքը նույնպես ընտրության իրավունք ունի։

## Դերերում

## Մրցանակներ

## Ծանոթագրություններ

## Արտաքին հղումներ
*  
* 
*  
* 

Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2007 դրամա ֆիլմեր
Կատեգորիա:2007 ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Հարավաֆրիկյան Հանրապետությունում նկարահանված ֆիլմեր
Կատեգորիա:Ֆիլմեր ռասիզմի մասին
Խորտակված նավի գանձերը

**«Խորտակված նավի գանձերը»** (), 1935 թվականի խորհրդային ֆիլմ, որը նկարահանել են ռեժիսորներ Վլադիմիր Բրաունը և Իսաակ Մենակերը «Լենֆիլմ» կինոստուդիայում Բորիս Լիպատովի սցենարով։ Ֆիլմի պրեմիերան կայացել է 1935 թվականի դեկտեմբերի 8-ին։

## Սյուժե
Կարմիր նավաստի Ալեքսեյ Պանովը՝ Հատուկ նշանակության ստորջրյա աշխատանքների արշավախմբի լավագույն ջրասուզակներից մեկը, բուֆետապան Ռոդոպուլոյից առաջարկ է ստանում կողոպտել խորտակված անգլիական նավի վրայի նավապետի պահարանը, որը պատրաստվում են բարձրացնել։ Չհրկիզվող պահարանում գտնվող ոսկյա մետաղադրամները նրա ուղեկիցն առաջարկում է հավասարապես բաժանել և խոստանում է օգնել երկրից փախչելու հարցում։

Պանովը, որն արդեն պատիժ է կրել նման հանցագործությունների համար, կանգնում է ընտրության առաջ՝ թաքցնել գողացված ոսկին կամ վերադարձնել մետաղադրամները։ Նավաստուն օգնում են ընտրություն կատարել իր հավատարիմ ընկերը՝ ավագ Դոդոնովը, ջրասուզակների ջոկատի հրամանատար Վիկտոր Միխայլովիչը և իր սիրելի աղջիկը՝ Տանյան։

## Դերերում

## Նկարահանող խումբ
* Սցենարի հեղինակ՝ Բորիս Լիպատով
* Բեմադրող ռեժիսորներ՝ Վլադիմիր Բրաուն, Իսաակ Մենակեր
* Բեմադրող օպերատոր՝ Սոլոմոն Բելենկի (լուսագրերում՝ Սոլոմոն Բելինկի)
* Կոմպոզիտոր՝ Յուրի Կոչուրով
* Բեմադրող նկարիչ՝ Պյոտր Յակիմով
* Հնչյունային օպերատորներ՝ Պիտեր և Գլեբ Վիցինսկիներ
* Ռեժիսորի օգնական՝ Ադոլֆ Բերգունկեր
* Օպերատոր՝ Խեչո Նազարյանց
* Խորհրդատու՝ Կոնստանտին Պավլովսկի
* Տնօրեն՝ Իգոր Չեռնյակ

## Նկարահանումներ
Նկարահանումների համար օգտագործվել է «Արմենիա» ջերմանավը։ Ստորջրյա նկարահանումներն իրականացվել են Սև ծովի հատակին՝ Բալակլավայի շրջանում, Հատուկ նշանակության ստորջրյա աշխատանքների արշավախմբի խորհրդատվությամբ և մասնակցությամբ։ Օպերատոր Սոլոմոն Բելենկիի նկարահանած դրվագը, որում ցուցադրվում է խորտակված նավի ներսում գազի այրիչով սեյֆի բացումը, ԽՍՀՄ կինեմատոգրաֆում ստորջրյա նկարահանումների հաջող իրականացման առաջին դեպքերից մեկն է։ Գովազդային հրատարակությունում տպագրվել է Հատուկ նշանակության ստորջրյա աշխատանքների արշավախմբի պետ Ալեքսեևի ուղերձը հանդիսատեսին։

## Քննադատություն
Ըստ Պյոտր Բագրովի՝ ֆիլմը Վլադիմիր Բրաունի առաջին լուրջ հաջողությունն է։ Վաղ ձայնային ֆիլմերին բնորոշ ժանրային էկլեկտիկիզմն ու անհավասար տեմպն այս ժապավենի հիմնական թերություններն էին և միևնույն ժամանակ առավելությունները։ Ռեժիսորի՝ գլխավոր հերոսի կերպարի հոգեբանորեն նուրբ զարգացման վրա շեշտադրման շնորհիվ, արկածային, գրեթե դետեկտիվ սյուժեի կենտրոնում (ծովի հատակին գտնվող չհրկիզվող պահարան ոսկե մետաղադրամներով, բուֆետապան-ռեցիդիվիստ, «կեղծ կասկածյալի» մոտիվ) հայտնվել է հերոսի ներքին կոնֆլիկտը (մահացու հիվանդ Նիկոլայ Բատալովի ուշագրավ դերը, որը դարձել է նրա վերջին դերասանական աշխատանքը)։ Անշուշտ, ֆիլմի հաջողությունը որոշվում էր նաև վիրտուոզ ստորջրյա նկարահանումներով, որոնք առաջին անգամ են անցկացվել նման մասշտաբով։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1930-ականների ռուսերեն ֆիլմեր
Կատեգորիա:1935 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Արկածային ֆիլմեր
Կատեգորիա:Խորհրդային սև-սպիտակ ֆիլմեր
Երկար ճանապարհ դեպի ազատություն (ֆիլմ)

**«Երկար ժանապարհ դեպի ազատություն»** (), բրիտանա-հարավաֆրիկյան կենսագրական ֆիլմ, որը նկարահանել է ռեժիսոր Ջասթին Չեդվիկը Նելսոն Մանդելայի համանուն ինքնակենսագրական գրքի հիման վրա, որը հրատարակվել է 1995 թվականին։ Ֆիլմի պրեմիերան կայացել է 2013 թվականի սեպտեմբերի 7-ին Տորոնտոյի միջազգային կինոփառատոնում։

## Սյուժե
Ֆիլմը հիմնված է Նելսոն Մանդելայի համանուն ինքնակենսագրության վրա, որը պատմում է նրա վաղ կյանքի, չափահաս դառնալու, ապարտեիդի ռեժիմի դեմ պայքարի և բանտում անցկացրած 27 տարիների մասին՝ նախքան Հարավաֆրիկյան Հանրապետության առաջին ժողովրդավարական ձևով ընտրված նախագահը դառնալը։

## Դերերում
* Իդրիս Էլբա - Նելսոն Մանդելա
* Նաոմի Հարիս - Վինի Մադիկիզելա
* Թոնի Կգորոգե - Ուոլթեր Սիսուլու
* Ռիադ Մոոսա - Ահմեդ Քաթհրադա
* Զոլանի Մկիվա - Ռայմոնդ Մհլաբա
* Սիմո Մոգվազա - Էնդրյու Մլանգենի
* Ֆանա Մոկոենա - Գովան Մբեկի
* Տապելո Մոկոենա - Էլիաս Մոտսոալեդի
* Ջեմի Բարտլետ - Ջեյմս Գրեգորի
* Դեոն Լոթզ - Կոբի Կուտզեե
* Թերի Ֆետո - Էվելին Մասե

## Մրցանակներ և անվանակարգեր
**[[Օսկարի 86-րդ մրցանակաբաշխություն|«Օսկար»-2014]]**
* Առաջադրում Օսկար լավագույն երգի համար անվանակարգում – *[[Ordinary Love]]* — *երաժշտության հեղինակներ* Բոնո, Էջ, Ադամ Քլեյթոն, Լարի Մալլեն կրտսեր, *տեքստի հեղինակ՝* Բոնո (U2)

**«Ոսկե գլոբուս»-2014**
* Առաջադրում «Դրամատիկական ֆիլմում լավագույն դերասան» անվանակարգում – Իդրիս Էլբա
* Առաջադրում *Ֆիլմի լավագույն երաժշտություն* անվանակարգում - Ալեքս Հեֆես
* Մրցանակ լավագույն երգի համար - *[[Ordinary Love]]* — *երաժշտության հեղինակներ* Բոնո, Էջ, Ադամ Քլեյթոն, Լարի Մալլեն կրտսեր, *տեքստի հեղինակ՝* Բոնո (U2)

**BAFTA-2014**
* Առաջադրում *Լավագույն բրիտանական ֆիլմ* անվանակարգում - Ջասթին Չադվիկ, Անանդ Սինգհ, Դևիդ Մ. Թոմփսոն, Ուիլյամ Նիքոլսոն

**[[Critics' Choice Movie Awards]]-2014**
* Առաջադրում *Լավագույն երգ* անվանակարգում – *[[Ordinary Love]]* (U2)

**Motion Picture Sound Editors Golden Reel Awards**
* Առաջադրում *Լավագույն ձայնային մոնտաժ. երաժշտական նվագակցություն գեղարվեստական ֆիլմում* անվանակարգում – Լյուսի Մորիսոն

## Ծանոթագրություններ

## Արտաքին հղումներ
* Պաշտոնական կայք 
*  
* 
*  
* «Երկար ճանապարհ դեպի ազատություն» ֆիլմը *Box Office Mojo* կայքում

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Հարավաֆրիկյան Հանրապետությունում նկարահանված ֆիլմեր
Կատեգորիա:Հարավաֆրիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ֆիլմեր, որոնց գործողությունները տեղի են ունենում 1970-ականներին
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:Ֆիլմեր, որոնց գործողությունները տեղի են ունենում 1990-ականներին
Դժբախտություն (ֆիլմ, 1977)

**«Դժբախտություն»** (), խորհրդային գեղարվեստական ֆիլմ, որը նկարահանել է  ռեժիսոր Դինարա Ասանովան Իզրայիլ Մետերի սցենարով «Լենֆիլմ» կինոստուդիայում 1977 թվականին։

## Սյուժե
Ֆիլմը հանգիստ հարբեցող Վյաչեսլավ Կուլիգինի անհատականության փլուզման մասին է։ Գլխավոր հերոսը միջին տարիքի տղամարդ է, որն ապրում է մի փոքրիկ բանվորական գյուղում և աշխատում է որպես եռակցող ավտոբազայում։ Նա իր ամբողջ ժամանակը տրամադրում է հարբեցողությանը՝ կամ ընկերների հետ, կամ միայնակ։ Հարբելով՝ նա կնոջը տանջում է անհավատարմության անիմաստ ու անհիմն կասկածներով, վիրավորում մորը։ Երբ սիրելիները փորձում են Վյաչեսլավին հեռու պահել ալկոհոլից, նա դառնում է ագրեսիվ։ Խմիչք գնելու համար նա տանից տանում է նույնիսկ չնչին արժեք ունեցող իրերը։

Օղու փող չունենալով՝ Վյաչեսլավը ներխուժում է գյուղի խանութ, դիմադրություն ցույց տալիս ոստիկանությանը և դատապարտվում ազատազրկման։ Զինաիդան, այլևս չդիմանալով անտանելի ամուսնությանը, ամուսնալուծության հայց է ներկայացնում։ Վյաչեսլավից երես են թեքում բոլոր նրանք, ովքեր եղել են նրա կյանքում, միայն մայրը չի կարող լքել որդուն։ Նա մի քանի օր ճանապարհ է գնում՝ գաղութում կարճ ժամանակով որդուն տեսնելու համար և պատրաստ է մնալ անապատում՝ նրա կողքին լինելու համար։

## Նկարահանման վայրեր
Ֆիլմը նկարահանվել է Լենինգրադի մարզի Պրիոզյորսկի շրջանի Սոսնովո գյուղում։ Գարեջրատունը, որտեղ զրուցում են Պետրենկոյի և Բուրկովի հերոսները, և խանութը, ուր ներխուժում է Պետրենկոյի հերոսը, իսկապես գոյություն են ունեցել և քանդվել են Գորբաչովի հակաալկոհոլային արշավի ժամանակ։ «Արտադրամասը», որտեղ աշխատում է Լիդիա Ֆեդոսեևա-Շուկշինայի հերոսուհին, 1980-ականների կեսերին եղել է ճաշասրահ։

## Դերերում
* Ալեքսեյ Պետրենկո - Վյաչեսլավ Կուլիգին
* Ելենա Կուզմինա - Ալեվտինա Իվանովնա, Կուլիգինի մայրը
* Լիդիա Ֆեդոսեևա-Շուկշինա - Զինաիդա, Կուլիգինի կինը
* Գեորգի Բուրկով - Նիկոլայ Մասլակով
* Գենադի Դյուդյաև - Գուսև, Կուլիգինի ընկերը
* Ֆեոդոր Օդինկով - քեռի Կոլյա, վարպետ
* Մարիա Վինոգրադովա - Կլավա, բուֆետապանուհի
* Իգոր Եֆիմով - ոստիկանության մայոր
* Եֆիմ Կամենեցկի - գաղութի պետ
* Անդրեյ Լավրիկով - երաժիշտ ակումբում 
* Ալեքսանդր Բոգդանով - տղա գնացքում
* Ալեքսանդր Անիսիմով - ենթասպա Բոբիլև

## Նկարահանող խումբ
* Ռեժիսոր՝ Դինարա Ասանովա
* Սցենարիստ՝ Իզրայիլ Մետեր
* Օպերատորներ՝ Անատոլի Լապշով, Նիկոլայ Ստրոգանով
* Կոմպոզիտոր՝ Եվգենի Կռիլատով
* Նկարիչ՝ Եվգենի Գուկով

## Ծանոթագրություններ

## Արտաքին հղումներ
* «Դժբախտություն» ֆիլմը «Энциклопедия отечественного кино» կայքում

Կատեգորիա:1970-ականների ռուսերեն ֆիլմեր
Կատեգորիա:1977 դրամա ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ֆիլմեր հարբեցողության մասին
Ասյա (ֆիլմ, 1977)

«**Ասյա**» (), խորհրդային լիամետրաժ գունավոր գեղարվեստական ֆիլմ, որը բեմադրվել է «Լենֆիլմ» կինոստուդիայում 1977 թվականին ռեժիսոր Իոսիֆ Խեյֆիցի կողմից՝ Իվան Տուրգենևի համանուն վիպակի հիման վրա։

Ֆիլմի պրեմիերան ԽՍՀՄ-ում տեղի է ունեցել 1978 թվականի մարտին։

Գագինի դերի համար լսումների մասնակցել է նաև Անդրեյ Միրոնովը։

## Սյուժե
Մի երիտասարդ՝ ոմն Ն. Ն., ճանապարհորդում է Եվրոպայում։ Մի օր նա հայտնվում է գերմանական գավառական քաղաքներից մեկում։ Այնտեղ նա ծանոթանում է քույր ու եղբոր հետ։ Ասյան՝ ազնվականի և սպասուհու դուստրը, նրան գրավում է իր միամտությամբ և անմիջականությամբ։ Նրանց միջև զգացմունքներ են ծնվում, բայց դրանք ողբերգական և կարճ կյանք են ունենում։

## Գլխավոր դերերում
* Ելենա Կորենևա - Ասյա
* Վյաչեսլավ Եզեպով - Ն. Ն.
* Իգոր Կոստոլևսկի - Գագին

## Նկարահանող խումբ
* Սցենարի հեղինակ և բեմադրող ռեժիսոր՝ Իոսիֆ Խեյֆից
* Գլխավոր օպերատոր՝ Հենրիկ Մարանջյան
* Գլխավոր նկարիչ՝ Վլադիմիր Սվետոզարով
* Ռեժիսոր՝ Օլգա Բարանովա
* Կոմպոզիտոր՝ Օլեգ Կարավայչուկ

## Մրցանակներ
Մրցանակներ Կնոջ լավագույն դերակատարման համար (Ելենա Կորենևա) Լոկառնոյի միջազգային կինոփառատոնում (Շվեյցարիա, 1976), Տաորմինայի կինոփառատոնում (Իտալիա, 1978) և Կոբուրգի միջազգային կինոփառատոնում (Ֆրանսիա, 1977)։

## Ծանոթագրություններ

## Արտաքին հղումներ
* 
*  Аннотированный каталог фильмов киностудии «Ленфильм» 1918—2003.
* 
* 
* 
* 

Կատեգորիա:1970-ականների ռուսերեն ֆիլմեր
Կատեգորիա:1977 դրամա ֆիլմեր
Կատեգորիա:Բնօրինակում անաղբյուր հոդվածներ
Առանց ակնհայտ պատճառների (ֆիլմ, 1982)

**«Առանց ակնհայտ պատճառների»** (), 1982 թվականի խորհրդային գեղարվեստական ֆիլմ, որը նկարահանել է ռեժիսոր Եվգենի Թաթարսկին։

## Սյուժե
Ֆիլմի գործողությունները տեղի են ունենում 1922 թվականին։ Սիբիրյան մի փոքրիկ քաղաքում մեկը մյուսի հետևից երեք սպանություն է տեղի ունենում։ Սպանությունների միջև կարծես թե ակնհայտ կապ չկա։ Չեկիստ Կամչատովը, որին հանձնարարված է պարզել այդ սպանությունները, պատահականությանը չի հավատում։ Նա սկսում է հետաքննությունը և դուրս է գալիս Մեշչերյակովի հանցախմբի հետքի վրա։

## Դերերում
* Էռնստ Ռոմանով – *Կամչատով
* [[Իրինա Ալֆյորովա]] – *Նինա Պետրովնա
* Լև Պրիգունով – *Օվչիննիկով
* Միխայիլ Կոնոնով – *Վաժին
* Իգոր Դմիտրիև – *Ալմազով
* Գեորգի Շտիլ – *Բիրյուկ
* Գեորգի Դրոզդ – *Մեշչերյակով
* Եվգենի Կինդինով – *Պլյուսնին
* Էմանուել Շվարցբերգ – *Սինելնիկով
* Նիկոլայ Լավրով – *Կուզնեցով
* Եվգենի Արտեմև – *Ռասպուտին
* Վալերի Սմոլյակով – *Օսոկին
* Նիկիտա Ստրուկով – *Մասլակով
* Ստեպան Կռիլով – *երկաթուղային (լուսագրերում՝ Ալեքսեյ Կռիլով)
* Վլադիմիր Շևելկով – *Վլադիմիր Ստեպանովիչ Յամշչիկով, բանտի պահակախմբի դասակի հրամանատար
* Տունգիշբայ Ժամկուլով – *Կադիրով

## Նկարահանող խումբ
* Սցենարի հեղինակ՝ Սերգեյ Ալեքսանդրով
* Ռեժիսոր՝ Եվգենի Թաթարսկի
* Օպերատոր՝ Կոնստանտին Ռիժով
* Կոմպոզիտոր՝ Նադեժդա Սիմոնյան
* Նկարիչ՝ Իսահակ Կապլան
* Մոնտաժող՝ Թամարա Գուսևա

## Ծանոթագրություններ

## Արտաքին հղումներ
* «Առանց ակնհայտ պատճառների» ֆիլմը Յութուբում 
* «Առանց ակնհայտ պատճառների» ֆիլմը «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1982 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Երկնագույն սառույց

**«Երկնագույն սառույց»** (), 1969 թվականի խորհրդային գեղարվեստական ֆիլմ, որը նկարահանել է ռեժիսոր Վիկտոր Սոկոլովը «Լենֆիլմ» կինոստուդիայում։

## Սյուժե
Գեղասահորդներ Բերեստովները պարտություն են կրում Եվրոպայի առաջնությունում։ Անհրաժեշտ է փոխել ծրագիրը։ Ելենան լքում է ընկերոջը՝ չդիմանալով նոր տանջալիս մարզումներին։ Սերգեյը փորձում է նոր պարընկեր գտնել, բայց հասկանալով, որ սխալ է թույլ տվել, վերադառնում է Ելենայի մոտ։

## Դերերում
* Ալեքսանդր Գորելիկ – *Սերգեյ Բերեստով
* Նատալյա Սեդիխ – *Ելենա Բերեստովա
* Սերգեյ Կոնոնիխին – *մեկնաբան
* [[Թամարա Մոսկվինա]] – *մարզիչ
* Մարե Հելաստե
* Անատոլի Բաբիենկո

## Նկարահանող խումբ
* Սցենարի հեղինակներ՝ Յուրի Նագիբին, Ցեզար Սոլոդար
* Ռեժիսոր՝ Վիկտոր Սոկոլով
* Կոմպոզիտոր՝ Յակով Վայսբուրդ
* Օպերատոր՝ Ալեքսանդր Չեչուլին
* Բեմադրող նկարիչներ՝ Ալեքսանդր Կոմպանեեց, Ալեքսանդր Բլեք

Ֆիլմում գլխավոր դերերը կատարել են 1968 թվականի Օլիմպիական խաղերի արծաթե մեդալակիր Ալեքսանդր Գորելիկը և Մեծ թատրոնի բալերինա Նատալյա Սեդիխը։

## Ծանոթագրություններ

## Արտաքին հղումներ
* «Երկնագույն սառույց» ֆիլմը «Энциклопедия отечественного кино» կայքում

Կատեգորիա:1960-ականների ռուսերեն ֆիլմեր
Կատեգորիա:1969 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Անծանոթներն արևածագին

**«Անծանոթներն արևածագին»** (), հարավաֆրիկյան գեղարվեստական ֆիլմ, որը նկարահանել է ռեժիսոր Պերսիվալ Ռուբենսը 1969 թվականին։

## Սյուժե
Ֆիլմի գործողությունները տեղի են ունենում անգլո-բուրական երկրորդ պատերազմի ժամանակ։ Ամերիկացի հանքարդյունաբերության ինժեները բրիտանացիների կողմից մահապատժի Է դատապարտվել բուրերին աջակցելու համար։ Ինժեներին հաջողվում է փախչել և թաքնվել մեկուսացված բուրերի ֆերմայում։ Ֆերմայում նա հարաբերություններ է հաստատում բուրերի ընտանիքի հետ։ Շուտով բրիտանական բանակից երեք դասալիքներ ժամանում են ֆերմա, և ինժեները ստիպված է լինում պաշտպանել իր համար հարազատ դարձած ընտանիքին։

## Դերերում
* Ջորջ Մոնտգոմերի - Գրանտ Մերիկ
* Դինա Մարտին - Ջուլի Բեյերս
* Թրամփ Թերե’Բլանշ - Փոլ Բեյերս
* Բրայան Օ'Շոնեսի - կապրալ Քեյն
* Ռոլանդ Ռոբինսոն - Չարլի
* Ջորջ Փիթերս - Սլեշեր
* Բերիլ Գրեսակ - Բեզ Բեյերս
* Հելեն Բրեյթուեյթ - տատ
* Սայմոն Սաբելա - Oubooi
* Ավրոն Փիրսոն - Փոքրիկ Փոլ
* Ռայմոնդ Մատուսոն - սերժանտ
* Լուիս Բերինգթոն - լեյտենանտ Ֆորեստեր
* Դուլսի Վան դեր Բերգ - ճանապարհորդ
* Ռեգարդ Վան դեր Բերգ - Դիրկի Բոտա
* Դեյլ Քաթս - Ֆրենկ Մոզես
* Բոբ Դրեսեր - գնդապետ Էփլբի
* Լենս Լոքհարդտ - Բեյնզ
* Ռեգհարդտ Բերգ - Տերցիուս Լոու
* Քենեթ Բեյքեր
* Ֆրենկ Ուայզ

## Նկարահանող խումբ
* Ռեժիսոր՝ Պերսիվալ Ռուբենս
* Պրոդյուսեր՝ Ալան Քիրնի, Թիս Հեյնս, Ֆելիքս Մեյբուրգ
* Սցենարի հեղինակներ՝ Լի Մարկուս, Պերսիվալ Ռուբենս
* Կինեմատոգրաֆիստ՝ Լիոնել Ֆրիդբերգ
* Օպերատոր՝ Գրենվիլ Միդլթոն
* Խմբագիր՝ Բեզիլ Միլվարդ
* Կոմպոզիտոր՝ Քոլին Քեմփբել
* Գեղարվեստական ղեկավար՝ Ռոյ Թեյլոր
* Բեմադրող նկարիչ՝ Ռեյ Ուիլսոն
* Հնչյունային օպերատոր՝ Բեռնարդ Բույս, Էնթոնի Քեյզեր
* Լույսի օպերատոր՝ Էդդի Պալադին
* Օպերատորի օգնական՝ Էռնեստ Քլեյնհանս, Դենիս Մարաբա
* Գրիմարար՝ Դերիկ Բոշ
* Զգեստների դիզայներ՝ Հիզեր Մակդոնալդ-Ռոուզ
* Ռեժիսորի օգնական՝ Հովարդ Ռենի
* Այլ մասնագետներ՝ Քրիստին Ջեյմսոն Հենրի, Փեթեր վան Սպրոնսեն, Շելա Էթերինգթոն, Շեյլա Փեյջ, Մյուրն Վան Վիկ

## Արտադրություն
Ֆիլմի նկարահանումներն իրականացվել են 1968 թվականի վերջին։ Ֆիլմը նկարահանվել է Panorama Films կինոստուդիայում։

## Տեղայնացում
Կինովարձույթի պաշտոնական տեղայնացնողը *Commonwealth United Entertainmen* ընկերությունն է։

## Ծանոթագրություններ

## Արտաքին հղումներ
* «Անծանոթներն արևածագին»
* «Անծանոթներն արևածագին» 
* «Անծանոթներն արևածագին»

Կատեգորիա:1960-ականների անգլերեն ֆիլմեր
Կատեգորիա:1969 ֆիլմեր
Կատեգորիա:Բնօրինակում անաղբյուր հոդվածներ
Վասիլիս Տրիանտաֆիլիդիս

**Վասիլիս Տրիանտաֆիլիդիս** (,, ), թատրոնի, կինոյի, կաբարեի հույն կատակերգակ դրասան, երգիչ, նկարիչ, գրող։ Հայտնի էր **Հարրի Քլին** (Χάρρυ Κλυνν) բեմական անունով։

## Կենսագրություն
Իր ծննդավայրից՝ գավառական Կալամարիա քաղաքից Վասիլիսը 1958 թվականին եկել է մայրաքաղաք Աթենք, 1960-ական թվականներից դերակատարումներով հանդես եկել կինոյում ու թատրոնում։ 1964 թվականին մեկնել է Ամերիկայի Միացյալ Նահանգներ, որտեղ աշխատել է որպես սթենդ-ափ ոճի կատակերգակ դերասան։ 1974 թվականին վերադարձել է Հունաստան, ելույթներ ունեցել Աթենքի Պլակա թաղամասի բարերում։ Լայն ճանաչում ու համբավ է ձեռք բերել հատկապես երգիծական կատարումների ձայնագրությունների շնորհիվ։ Նրա առաջին LP ֆորմատի սկավառակը թողարկել է Columbia Records ձայնագրման ֆիրման Gia Desimo խորագրով։ Դրան հաջորդել են ևս 15 սկավառակներ։

1980-ական թվականներին և 1990-ականների սկզբին Տրիանտաֆիլիդիսը Հունաստանի ամենահամբավավոր կատակերգակ դերասաններից մեկն էր։ Մինչև մահվան մահիճ ընկնելը նա դերակատարումներով հանդես է եկել ներկայացումներում։ Նրա կերպարային մարմնավորումներում հանդիպում էին կենսագրական գծեր։

Վասլիս Տրիանտաֆիլիդիսը իր ուժերը հաջողությամբ փորձել է նաև նկարչության և գրականության ասպարեզներում։ Նա հինգ անգամ արժանացել է հույն թատերագիրների ընկերության մրցանակներին։ Բացի այդ, մի քանի տարի շարունակ եղել է հայրենի Կալամարիայի ֆուտբոլային ակումբի նախագահը և այդ պաշտոնում ապահովել զգալի հաջողություններ։

## Սկավառակագրություն
### Ալբոմներ
* *Χάρρυ Κλυνν Μουσική Γιώργος Κριμιζάκης** – Για Δέσιμο..   2 versions, Columbia, 1978		
* *Δοξάστε Με*, 2 versions, Columbia, 1979		
* *Γεώργιος Σουρής , Χάρρυ Κλυνν , Μουσική Τάκης Μπουγάς – Αφιέρωμα*  2 versions, Columbia, Παραγωγές Ντεπώ, 1981		
* *Πατάτες*   2 versions, Columbia, 1981		
* *Μαλακά Πιο Μαλακά* (LP, Album, Gre), Columbia, 14C 064-1700311, 064-1700311, 1984		
* *Έθνος Ανάδελφον*   2 versions, Polydor, 1985		
* *Natin – Fatin*   3 versions, Polydor, 1987		
* *Τίποτα* (LP, Album), Polydor, 831 854-1, 831854-1, 1987		
* *Ραντεβού Με Την... Εισαγγελία* (3xLP, Album), Polydor, 839 382-1, 839382-1, 1989		
* *Αποκάλυψις*   2 versions, Polydor, 1990		
* *Γρανίτα Από Τζατζίκι*   3 versions, Polydor, Polygram, 1992		
* *The X Harry Klynn Files Ανάποδα* (CD, Album), Mercury, 536825 2, 1997	

### Սինգլներ և EP-ներ
* *"Αποκάλυψις" Κιλε – Κιλε*, Οικουμενικό Τραγούδι (12", Maxi, Promo), PolyGram Records S.A. (Greece), 91184	, 1990		
* *Χάρρυ Κλυνν, Γιώργος Μαρίνος – Κούλα... Χαράλαμπε – Κάνε Μου Λιγάκι Μμμ...* (CD, Single, Mixed)	Minos (2)	8243 8 85942 2 6, 1998		

### Ժողովածուներ
* *Και Πάσης Ελλάδος...* (LP, Comp), Columbia, 062-1700661	1985		
* *Κλασσικά Ηχογραφημένα* (CD, Comp), Minos-EMI, 7243 5 37478 2 4	2002

## Ծանոթագրություններ

## Արտաքին հղումներ
*Official Harry Klynn homepage
*

Կատեգորիա:Երաժիշտներ այբբենական կարգով
Կատեգորիա:Հույն երգիչներ
Կատեգորիա:Կատակերգակ դերասաններ
Կատեգորիա:Հույն կինոդերասաններ
Կատեգորիա:Հույն նկարիչներ
Կատեգորիա:Հույն գրողներ
Կատեգորիա:Սթենդ-ափ դերասաններ
Կատեգորիա:20-րդ դարի երգիչներ
Կատեգորիա:21-րդ դարի երգիչներ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:20-րդ դարի գրողներ
Կատեգորիա:21-րդ դարի գրողներ